**2025 m. liepos 27 - rugpjūčio 03 d. kelionė
"Prancūzijos Alpės ir turtingoji Šiaurės Italija
...didingasis Monblanas ir viliojantis Gardos ežeras"**

Registruotis telefonu: **+370 687 21938** arba elektroniniu paštu: **tic@utenainfo.lt**

**KELIONĖS KAINA –** **854,10 Eur/asmeniui. (Išvykimas iš Utenos!)**
• Už kelionę reikia sumokėti **avansą 80 Eur** per 3 darbo dienas po registracijos.
• Atsisakius vykti į kelionę - **AVANSAS NEGRĄŽINAMAS.**
• Galutinis atsiskaitymas - likus ne mažiau kaip 30 dienų iki kelionės pradžios.

**SVARBI INFORMACIJA:**
• Į užsienį galima vykti tik turint 3 mėnesius galiojantį (skaičiuojant nuo kelionės pabaigos dienos) pasą arba asmens tapatybės kortelę.
• Rekomenduojame turėti medicininių išlaidų draudimą.

**Kelionės išskirtinumas**
Jeigu nemėgstate svilinančios saulės, iš margo itališko kaleidoskopo pasirinkite šiaurinę jos dalį tarp Alpių ir Po upės – Lombardiją ir Pjemontą bei Prancūzijos Savoją.

**KELIONĖS PROGRAMA:**

**1 DIENA. Lenkija, Čekija**
Ryte išvykstate iš Utenos kultūros centro aikštelės - Aušros g. 49, Utena. Kelionė per Lenkiją, Čekiją. Pietauti sustojate Lenkijos pakelės užeigoje. ~21 val. atvykstate į viešbutį Čekijoje, Brno apylinkėse. Nakvynė viešbutyje. |  ~1090 km

**2 DIENA. Zalcburgas**
Pusryčiai. ~7 val. išvykstate Zalcburgo link. Kelionė per Čekiją, Austriją. Po pietų atvykstate į Zalcburgą, dar vadinamą „vartais į Alpes“. Ekskursija po senamiestį aplankant Mirabelės sodą, Getreidegasse – pagrindinę senamiesčio gatvę, katedrą, Šv. Petro vienuolyno bažnyčią ir kapines. Laisvu laiku siūlome \*pasikelti į Zalcburgo tvirtovę ir nuo kalvos pasigrožėti miesto panorama. Išvykstate Italijos link. ~22 val. atvykstate į viešbutį. Nakvynė viešbutyje Italijos–Austrijos pasienyje. |  ~730 km​

**3 DIENA. Gardos ežeras**
Pusryčiai. ~7 val. vykstate prie didžiausio ir dažiausiai gražiausiu vadinamo, Italijos Gardos ežero. Viduržemio jūros klimatas, paplūdimiai, nuostabus ir įvairus kraštovaizdis – visa tai yra Gardos ežero ir čia įsikūrusių miestelių vizitinė kortelė. Sustojate Gardos ežero perlu vadinamame Riva del Garda miestelyje. Svarbiausi miestelio istoriniai objektai išsidėstę kompaktiškame senamiestyje. Įspūdingiausias statinys – XIII a. pastatytas aukštyn besistiebiantis Torre Apponale laikrodžio bokštas. Ežero pakrantėje pasitinka dar viena miestelio grožybė – viduramžius menanti tvirtovė – Rocca, kurioje veikia istorijos muziejus. Toliau keliaujate į pusiasalyje įsikūrusį Sirmionės kurortą, kuris didžiuojasi žavia viduramžių Rocca Scaligera pilimi ir įspūdingais žymaus romėnų poeto Katulos vilos griuvėsiais. Laisvas laikas, kurio metu galite išsimaudyti ežere arba \*kateriu apiplaukti pusiasalį. ~21 val. atvykstate į viešbutį. Nakvynė viešbutyje Brešos apylinkėse. |  ~400 km​

**4 DIENA. Milanas, Turinas**
Pusryčiai. ~7 val. vykstate į Lombardijos sostinę – Milaną. Atvykus ekskursija po miestą aplankant daugiau kaip 500 metų statytą gotikos šedevrą – Milano \*katedrą, kurią puošia net 3400 skulptūrų, o jos stogą – 135 smailės. Siūlome pakilti į katedros \*kupolą ir iš arti apžiūrėti šventyklą puošiančias skulptūras bei pasigėrėti Milano panorama. Kita miesto įžymybė – garsusis La Scala teatras. Aplankote \*teatro muziejų, kuriame susipažįstate su La Scala teatro istorija, rodytų operų dekoracijų fragmentais. Esant galimybei, iš muziejaus galima pažvelgti į teatro didžiąją salę su prabangiomis ložėmis ir milžinišku sietynu. Keliaujate į Pjemonto sostinę – barokinį Turiną, kurio dauguma žymių pastatų statyti XVII–XVIII a. Čia gimė pirmasis Italijos karalius Emanuelis II ir įkurdino šalies sostinę. Ekskursija po miestą: karališkieji Armeria Reale rūmai, kurių karališkoje koplyčioje saugoma žymioji Turino drobulė, katedra, Palazzo Madama rūmai, Karinjano rūmai, mokslų akademija. Turinas ir visas Pjemonto regionas garsėja puikia virtuve. Šiame regione gimė „lėto maisto“ (angl. Slow food) kultūra. Rudenį čia vyksta daug maisto festivalių, trumų šventės ir turgūs. Vienas iš regiono pasididžiavimų – čia gaminamas šokoladas. Vienoje iš miesto kavinių mėgaujatės tradiciniu \*karšto šokolado gėrimu. Išvykstate Prancūzijos link. ~22 val. atvykstate į viešbutį. Nakvynė viešbutyje Aostos apylinkėse. |  ~370 km​

**5 DIENA. Šamoni kalnų kurortas**
Pusryčiai. ~8 val. vykstate Šamoni kalnų kurorto link. Keliaujate Monblano tuneliu, kuris jungia Italiją ir Prancūziją. Daugiau nei 11 km tunelis, besidriekiantis po Monblano kalnų masyvu, yra vienas intensyviausių Alpių kelių. Atvykę į Šamoni, \*keliatės į l’Aiguille du Midi (3842 m, „Vidudienio Smaigalys“) viršukalnę, nuo kurios atsiveria įspūdinga Monblano masyvo bei aukščiausio Europos kalno – Monblano (4807 m) panorama. Kvapą gniaužianti aplink supančių kalnų didybė pakeri kiekvieno turisto širdį. Iš čia – \*„skrydis“ gondola virš „Milžino ledyno“ į jau Italijoje esančią Pointe Helbronner viršukalnę. Grįžtant atgal nuo tarpinės stoties galite pėsčiomis nusileisti arba \*nuvažiuoti traukinuku prie Ledo jūros, nutįsusios 7 km ir siekiančios 200 m storį. Apžiūrite \*Ledo grotą, kuri kasmet iš naujo išskobiama, kad lankytojai patektų į patį ledyno vidų. Traukinuku grįžtate į Šamoni, pavaikštote po nuostabų kalnų miestelį. ~21 val. atvykstate į viešbutį. Nakvynė viešbutyje Šamoni apylinkėse. |  ~100 km​

**6 DIENA. Le Fayet**
Pusryčiai. ~8 val. išvykstate iš viešbučio. Aktyvus poilsis kalnuose. Vykstate į Le Fayet, iš kur \*kylate į aukščiausiai Prancūzijoje traukinuku pasiekiamą viršukalnę Nid d’Aigle (2380 m). Miškais, pro išsimėčiusius kaimelius, Alpių pievas, tunelius senoviškas „Monblano tramvajus“ atveža beveik prie Monblano papėdėje nutįsusio ledyno. Pasivaikštote po Alpes. Pavakary išvykstate Šveicarijos link. ~21 val. atvykstate į viešbutį. Nakvynė viešbutyje prie Ciuricho. |  ~300 km

**7 DIENA. Viurcburgas**
Pusryčiai. ~8 val. išvykstate Viurcburgo link. Kelionė per Vokietiją. Atvykstate į Žemutinės Frankonijos sostinę Viurcburgą. Trumpa ekskursija po miestą: Viurcburgo vyskupų rezidencija ir sodai, senasis akmeninis tiltas per Maino upę, nuo kurio atsiveria panorama į Marienburgo tvirtovę. Po ekskursijos kelionę tęsiate Magdeburgo link. ~23 val. atvykstate į viešbutį. Nakvynė viešbutyje prie Magdeburgo. |  ~750 km​

**8 DIENA. Kelionė namo**
Pusryčiai. Išvykstate Lietuvos link. Kelionė per Vokietiją, Lenkiją. Pietauti sustojate Lenkijos pakelės užeigoje. Lietuvos Respublikos valstybinę sieną kertate po vidurnakčio. |  ~1200 km

Kelionės metu autobusu nuvažiuojama ~4950 km

**KELIONĖS KAINA –730 Eur/asmeniui. (Išvykimas iš Utenos!)**
• Už kelionę reikia sumokėti **avansą 80 Eur** per 3 darbo dienas po registracijos.
• Atsisakius vykti į kelionę **likus 28 dienoms iki kelionės pradžios – NEGRĄŽINAMAS AVANSAS.**

**Į kainą įskaičiuota**
• Kelionė autobusu
• 7 nakvynės | 3\* viešbučiuose
• Maitinimas | 7 pusryčiai (pagerinti kontinentiniai)
• Ekskursinė programa
• Kelionės vadovo paslaugos

**Nėra įtraukta į kainą**
• Mokami objektai | turistas moka pats apie 160 € už visus \* pažymėtus objektus
• Papildomos išlaidos | draudimas, kai kurių lankomų vietovių ir objektų gidų paslaugos, arbatpinigiai, pietūs, vakarienės, miestų turistiniai mokesčiai, ausinukai ekskursijų metu, asmeninės ir kitos nepaminėtos išlaidos

**Kitos pastabos**
• Gali keistis | dėl nuo kelionių organizatoriaus nepriklausančių aplinkybių kelionės programa, objektų lankymo tvarka, mokamų objektų skaičius ir kainos
• Kambarys | Kaina pateikta asmeniui dviviečiame/ dviviečiame su pristatoma lova kambaryje.  Priemoka už vienvietį kambarį – 180 €

**KELIONĘ ORGANIZUOJA:**
​